പെയ്ജ്

'
ഒരു ഇംഗ്ലീഷ് പ്രൊഫഷണൽ ഗുസ്തി വ്യക്തിത്വവും നടിയും, വിരമിച്ച പ്രൊഫഷണൽ ഗുസ്തിക്കാരിയുമാണ് സരയ-ജേഡ് ബെവിസ് (ജനനം: 17 ഓഗസ്റ്റ് 1992) . പെയ്ജ് എന്ന റിംഗ് നാമത്തിൽ അറിയപ്പെടുന്ന ഇവർ ഡബ്ല്യുഡബ്ല്യുഇയിൽ  രണ്ട് തവണ ദിവാസ് ചാമ്പ്യനായിട്ടുണ്ട്. ഡബ്ല്യുഡബ്ല്യുഇയുടെ  എൻ‌എക്സ്ടിയുടെ ഉദ്ഘാടന എൻ‌എക്സ്ടി വനിതാ ചാമ്പ്യയും കൂടെയായിരുന്ന ഇവർ, രണ്ട് ചാമ്പ്യൻഷിപ്പുകളും ഒരേസമയം കൈവശം വച്ചിരുന്നു.

2005-ൽ, തന്റെ 13 വയസ്സിൽ, ഗുസ്തി ലോക അസോസിയേഷനിൽ  അരങ്ങേറ്റം നടത്തിയ ബേവിസ്, ബ്രിതനി നൈറ്റ് എന്ന റിങ് നാമം ആണ് സ്വീകരിച്ചിരുന്നത് . 2011 ൽ, ഡബ്ല്യുഡബ്ല്യുഇയുമായി  കരാർ ഒപ്പിട്ട ഇവർ  2014 ഏപ്രിലിൽ ഡബ്ല്യുഡബ്ല്യുഇയുടെ പ്രധാന പട്ടികയിൽ പ്രവേശിച്ചു. പ്രധാന പട്ടികയിലെ അരങ്ങേറ്റ മത്സരത്തിൽ, ദിവാസ് ചാമ്പ്യൻഷിപ്പ് നേടിയതോടെ 21-ാം വയസ്സിൽ ഈ ചാംപ്യൻഷിപ്  ചരിത്രത്തിലെ ഏറ്റവും പ്രായം കുറഞ്ഞ ചാമ്പ്യയായി ഇവർ മാറി .  

 മറ്റ് മാധ്യമങ്ങൾ 
2012 ജൂലൈയിൽ ചാനൽ 4 ബെവിസിനെയും കുടുംബത്തെയും കുറിച്ച് ദി റെസ്‌ലേഴ്‌സ്: ഫൈറ്റിംഗ് വിത്ത് മൈ ഫാമിലി എന്ന പേരിൽ ഒരു ഡോക്യുമെന്ററി നിർമ്മിച്ചു.    ഈ  ഡോക്യുമെന്ററി പിന്നീട്   2019 വിത്ത് മൈ ഫാമിലി എന്ന ചലച്ചിത്രമാക്കിയപ്പോൾ  ഫ്ലോറൻസ് പഗ് ആണ് ബെവിസ്നെ  അവതരിപ്പിച്ചത് .  

 ബിസിനസ്സ് സംരംഭങ്ങൾ 
2015 സെപ്റ്റംബറിൽ, ബ്ലാക്ക് ക്രാഫ്റ്റ് കൾട്ട് വസ്ത്ര കമ്പനി ഉടമകളായ ബോബി ഷൂബെൻസ്കി, ജിം സോമർസ് എന്നിവരുമായി ചേർന്ന് ബെവിസ് ദ ഡാർക്ക് ജിപ്സി എന്ന കോഫി കമ്പനി ആരംഭിച്ചു.    എന്നാൽ പിന്നീട് , 2016 ഒക്ടോബറിൽ ബെവിസ് തനിക്ക്  ഇപ്പോൾ കമ്പനിയുമായി ബന്ധമില്ല എന്നു  ട്വീറ്റ് ചെയ്തു.  

2017 ഡിസംബറിൽ പൈജ് തന്റെ യഥാർത്ഥ പേരായ  സരയ എന്ന പേരിൽ ഒരു ഓൺലൈൻ വസ്ത്ര സ്റ്റോർ TheSarayaStore.com ൽ ആരംഭിച്ചു. തന്റെ ബ്രാൻഡ് ഒരു ബ്രിക് , മോർട്ടാർ സ്റ്റോറിലേക്ക് വ്യാപിപ്പിക്കുമെന്നും അവർ പ്രഖ്യാപിച്ചു. 26 ഫെബ്രുവരി 2018 ന് കാലിഫോർണിയയിലെ അനാഹൈമിൽ ദ സരയ സ്റ്റോറിന്റെ  ഓപ്പണിംഗ് ഇവർ നടത്തി.  താമസിയാതെ, സരയ ജേഡ് കോസ്മെറ്റിക്സ് എന്ന മേക്കപ്പ് ലൈൻ അവതരിപ്പിച്ചു. സരയ ജേഡ് കോസ്മെറ്റിക്സ് 16 നവംബർ 2018 ന് പ്രവർത്തനം ആരംഭിച്ചു .  2019 ൽ ഒരു എക്‌സ്‌ക്ലൂസീവ് മേക്കപ്പ് ശേഖരം ആ രംഭിക്കുന്നതിനായി  ഇവർ ഹോട്ട് ടോപ്പിക്കുമായി പങ്കാളിയായി. 

 സ്വകാര്യ ജീവിതം 
ഒരു പ്രൊഫഷണൽ ഗുസ്തി കുടുംബത്തിന്റെ ഭാഗമാണ് ബെവിസ്. അവളുടെ മാതാപിതാക്കളായ ജൂലിയ ഹാമർ-ബെവിസ്, ഇയാൻ ബെവിസ്, അവളുടെ മൂത്ത സഹോദരന്മാരായ റോയ് ബെവിസ്, സാക്ക് ഫ്രെറി എന്നിവർ പ്രൊഫഷണൽ ഗുസ്തിക്കാരാണ്.  കുടുംബം നോർ‌വിച്ചിൽ വേൾഡ് അസോസിയേഷൻ ഓഫ് റെസ്‌ലിംഗ് (WAW) പ്രമോഷൻ നടത്തുന്നു. നോർവിച്ച് ആസ്ഥാനമായി പ്രവർത്തിക്കുന്ന വനിതാ ഗുസ്തി പ്രമോഷനായ ബെല്ലാട്രിക്സ് ഫീമെയ്ൽ  വാരിയേഴ്സ് ബെവിസിന്റെ അമ്മയുടെ  ഉടമസ്ഥതയിലുള്ളതാണ് .   ബുൾ നകാനോ, ആലുന്ദ്ര ബ്ലെയ്‌സ്, എഡ്ജ്, ലിത, റിക്കിഷി, ബ്രെറ്റ് ഹാർട്ട്, സ്റ്റോൺ കോൾഡ് സ്റ്റീവ് ഓസ്റ്റിൻ എന്നിവരെ ബെവിസ് തന്റെ പ്രിയപ്പെട്ട ഗുസ്തിക്കാരിൽ ചിലരായി ചൂണ്ടിക്കാണിച്ചിട്ടുണ്ട് .  

2017 ഇവരുടെ  വിവിധ ലൈഗീഗ വിഡിയോകളും  ചിത്രങ്ങളും ഓൺലൈനിൽ ലീക് ചെയ്യപ്പെട്ടിരുന്നു. ഇതിനു മറുപടിയായി ട്വിറ്ററിൽ : "തന്റെ വ്യക്തിപരവും സ്വകാര്യപരവുമായ ചിത്രങ്ങൾ മോഷണം പോവുകയും അവ നിർഭഗ്യവശാൽ എന്റെ സമ്മതമില്ലാതെ  പൊതുസമക്ഷം പങ്കുവെക്കപ്പെടുകയുമുണ്ടായി.എന്നറിയിച്ചു " ഈ  ചോർച്ചയാണ് പിന്നീട തനിക് ആത്മഹത്യ പ്രവണതക്ക് കാരണമായതെന്ന് പറഞ്ഞ ഇവർ തനിക്  "സ്ട്രെസ്-ഇൻഡ്യൂസ്ഡ് അനോറെക്സിയ" ബാധിച്ചതായും ആശുപത്രിയിൽ പ്രവേശിപ്പിക്കേണ്ടതായി വന്നെന്നും പിന്നീട് വെളിപ്പെടുത്തി 

 അവലംബം  
വർഗ്ഗം:ജീവിച്ചിരിക്കുന്നവർ
വർഗ്ഗം:1992-ൽ ജനിച്ചവർ